जानकारी के मुताबिक, राजधानी के विकासनगर थानाक्षेत्र के टेढ़ीपुलिया चौराहे पर दो पहिया वाहनों पर हेलमेट नहीं पहनने वालों के खिलाफ सघन चेकिंग अभियान चलाया जा रहा था। इसी बीच एक एक्टिवा स्कूटी चालक आलोक सिंह वर्मा बिना हेलमेट के चौराहे से गुजर रहा था। पुलिस ने चेकिंग के लिए उसे रोका तो न तो उसके पास गाड़ी के कागज़ थे और न ही ड्राइविंग लाइसेंस। कागज न होने के बाद भी व्यक्ति ने टीएसआई के साथ फ़ोन पर बात करने को लेकर अभद्रता करने लगा, जिसके बाद टीएसआई ने उसकी स्कूटी सीज कर दी। इसके कुछ देर ही बाद व्यक्ति के बुलावे पर भाजपा के अवध क्षेत्र के क्षेत्रीय मंत्री त्रयम्बक तिवारी दल-बल के साथ पहुँचकर चौराहे पसर मौजूद टीएसआई अभिषेक सिंह को अपने पद का हवाला देते हुए सीज हुई गाड़ी को छोड़ने को कहा।